**Οδηγίες για τις εξετάσεις της Εμβρυολογίας από απόσταση:**

Γίνεται γνωστό στους **φοιτητές του Ιατρικού και Οδοντιατρικού Τμήματος** που πρόκειται να δώσουν εξετάσεις **Εμβρυολογίας**, πως οι εξετάσεις θα πραγματοποιηθούν την **Πέμπτη 24/9/2020**  ως εξής:

**Η είσοδος θα γίνει υποχρεωτικά με τον ιδρυματικό λογαριασμό αρχικά μέσω zoom στις 8.45,** από όπου θα γίνει η επιτήρηση.

*inviting you to a scheduled Zoom meeting.*

*Topic: Εξετάσεις Εργαστηρίου Ιστολογίας Εμβρυολογίας (24-9-20)*

*Time: This is a recurring meeting Meet anytime*

*Join Zoom Meeting*

*https://authgr.zoom.us/j/92136804998?pwd=VmZKVlY4VmdxSVo4RXBQWkFRRzRvUT09*

*Meeting ID: 921 3680 4998*

*Passcode: 441727*

**Ο ιδρυματικός λογαριασμός** είναι της μορφής [username@auth.gr](mailto:username@auth.gr).

Προσοχή: λογαριασμοί του τύπου @office365.auth.gr, @gaggs.auth.gr κτλ, συσχετίζονται με το ΑΠΘ, αλλά δεν θεωρούνται ιδρυματικοί.

- Η συμμετοχή στις εξετάσεις προϋποθέτει την διαδικτυακή σύνδεση με διάθεση κάμερας, ηχείων και μικρόφωνου. Θα πρέπει η κάμερα να είναι σε τέτοια θέση που να απεικονίζει το πρόσωπό σας καθαρά, και όσο είναι δυνατόν τον χώρο του γραφείου σας. Σύνδεση χωρίς κάμερα θα έχει συνέπεια την ακύρωση της εξέτασης και την πρόσκληση σε προφορική εξέταση.

- Είναι απαραίτητο ο φοιτητής να έχει «καθαρό» γραφείο, χωρίς κανένα έγγραφο ή ηλεκτρονικό μέσο μπροστά του.

- Προτείνουμε επίσης να επιλέξετε ένα χώρο απομονωμένο όπου να γράψετε ανενόχλητοι, να έχετε μία ενσύρματη σύνδεση στο διαδίκτυο, κατά προτίμηση με καλή ταχύτητα.

**Διαδικασία ταυτοποίησης**

Η διαδικασία ταυτοποίησης των φοιτητών θα γίνει ως εξής:

- Στο περιβάλλον του zoom, ο επιτηρητής θα ζητά προσωπικά από καθένα φοιτητή/τρια να επιδείξει κατάλληλο έγγραφο με σκοπό την ταυτοποίησή του (φοιτητική ή αστυνομική ταυτότητα, ή διαβατήριο ή δίπλωμα οδήγησης). Παρακαλούμε να είστε έτοιμοι για να επιταχυνθεί η διαδικασία.

- Μετά την ταυτοποίηση ο φοιτητής θα εισέρχεται σε εικονική αίθουσα επιτήρησης με όλους τους υπόλοιπους φοιτητές, στην οποία θα υπάρχει οπτική και ακουστική επικοινωνία μεταξύ όλων φοιτητών και επιτηρητή. Ισως σας ζητηθεί να επιβεβαιώσετε την μετακίνηση αυτή.

- Αν υπάρξει οποιαδήποτε διακοπή σύνδεσης στο zoom μετά την εκκίνηση των εξετάσεων, πέρα των 5 λεπτών, τότε απαιτείται πλήρης τεκμηρίωση αυτής, με σχετικά στοιχεία που θα αξιολογηθούν από το Εργαστήριο και ενδεχομένως να δοθεί το δικαίωμα προφορικής εξέτασης τις επόμενες ημέρες.

- Οι φοιτητές που θα αποσυνδεθούν από την επιτήρηση με zoom, θα απορριφθούν από τις εξετάσεις και ενδεχομένως να δοθεί το δικαίωμα προφορικής εξέτασης τις επόμενες ημέρες.

**Σύνδεση** **στην υπηρεσία ηλεκτρονικών μαθημάτων (elearning).**

Θα πρέπει να συνδεθείτε τόσο στην εφαρμογή τηλεδιάσκεψης, όσο και στην υπηρεσία ηλεκτρονικών μαθημάτων για τη διενέργεια του online διαγωνίσματος (κουίζ) από το ίδιο υπολογιστικό σύστημα.

Θα μπείτε με τον **ιδρυματικό σας λογαριασμό** στην πλατφόρμα του e-learning, auth, στη σελίδα του μαθήματος  **Εμβρυολογία** του Εργαστηρίου Ιστολογίας-Εμβρυολογίας. Θα μπείτε στο **πλαίσιο εξετάσεις και από εκεί στις-«γραπτές εξετάσεις»**.

Οι ερωτήσεις θα εμφανιστούν **στις 9.30 το πρωί** και θα είναι πολλαπλής επιλογής.

**Προσοχή!**

Υπάρχει μόνο μία σωστή απάντηση σε κάθε ερώτηση.

Θα έχετε 25 λεπτά στη διάθεσή σας για την ολοκλήρωση της εξέτασης.

Οι ερωτήσεις θα παρουσιάζονται με τυχαία σειρά στον κάθε εξεταζόμενο και θα ανακατεύονται.

Να διαβάζετε ΟΛΕΣ τις πιθανές απαντήσεις πριν επιλέξετε τη σωστή.

Θα σας τεθούν 50 ερωτήσεις πολλαπλών επιλογών, με μία μόνο σωστή απάντηση κάθε φορά. Οι ερωτήσεις θα εμφανίζονται 5 ανά σελίδα. Οταν τελειώνει η κάθε σελίδα, θα γυρίζετε στην επόμενη με το αντίστοιχο πλήκτρο για να απαντήσετε τις επόμενες 5 ερωτήσεις.

Οι πιθανές απαντήσεις θα εμφανίζονται με διαφορετική σειρά στον κάθε εξεταζόμενο.

Κατά τη διάρκεια της εξέτασης. θα υπάρχει ένα χρονόμετρο σε εμφανές σημείο της οθόνης, όπου θα γίνεται η αντίστροφη μέτρηση του χρόνου σας.

Κοντά στο χρονόμετρο θα υπάρχει ένας συνοπτικός πίνακας με αριθμημένα μικρά πλαίσια, που θα αντιστοιχούν στις ερωτήσεις σας. Για κάθε ερώτηση που απαντάτε, θα μαυρίζει το αντίστοιχο πλαίσιο. Αν μία ερώτηση μένει χωρίς απάντηση, θα μένει κενό και το αντίστοιχο πλαίσιο, ως υπενθύμιση να επιστρέψετε αργότερα στην ερώτηση για να την απαντήσετε.

Κάθε ερώτηση κοντά στην εκφώνησή της έχει δυνατότητα να σημειωθεί με ένα σημαιάκι. Το ίδιο σημαιάκι θα εμφανίζεται άμεσα και στο αντίστοιχο αριθμημένο πλαίσιο του συνοπτικού πίνακα. Με τον τρόπο αυτό μπορείτε να επισημάνετε μία ερώτηση που θέλετε να δείτε ξανά στο τέλος.

Επισημαίνεται ότι ταυτόχρονα είστε συνδεδεμένοι στο Zoom και δεν πληκτρολογείτε.

**Να διαβάσετε από νωρίς τις γενικές οδηγίες και να είστε ακριβείς στην ώρα εκκίνησης της εξέτασης. Η ώρα που θα έχετε θα είναι συγκεκριμένης διάρκειας, δε θα μπορέσετε να ολοκληρώσετε την εξέταση αν καθυστερήσετε να ξεκινήσετε. ΓΙΑ ΟΠΟΙΟΔΗΠΟΤΕ ΠΡΟΒΛΗΜΑ ΠΑΡΑΚΑΛΟΥΜΕ ΕΠΙΚΟΙΝΩΝΗΣΤΕ ΜΕ ΤΗΝ ΓΡΑΜΜΑΤΕΙΑ ΤΟΥ ΕΡΓΑΣΤΗΡΙΟΥ ΣΤΟ ΤΗΛ. 2310999066 ΩΡΕΣ 11 Π.Μ. – 1 Μ.Μ.**

***Καλή επιτυχία!***